Source: http://webpravo.eu/clanky/pracovna-zmluva
Timestamp: 2018-04-24 22:39:34+00:00
Document Index: 2194113

Matched Legal Cases: ['§ 41', '§ 17', '§ 44', '§ 48', '§ 43', '§ 43', '§ 43', '§ 43', '§ 81', '§ 83']

Pracovná zmluva komentár – Webpravo
Home » Články » Pracovná zmluva komentár
Pracovná zmluva komentár
Zákonník práce 311/2001 Z.z. umožňuje vykonávať závislú prácu
Na základe dohôd vykonávaných mimo pracovného pomeru
1 Pracovný pomer
2 Forma zmluvy
3 Náležitosti pracovnej zmluvy
4 Súvisiace problémy
5 Zdieľaj tento článok:
6 Páči sa mi:
7 Súvisiace
Pracovný pomer je upravený v druhej časti zákonníka práce § 41-84 . V tomto článku si popíšeme základné náležitosti pracovnej zmluvy. Ako každý právny úkon i pracovná zmluva má základné náležitosti ( povinné ) a nepovinné náležitosti, ktoré nie sú podmienkou vzniku pracovného pomeru, ale sú mimoriadne dôležité.
V tejto súvislosti je potrebné poznamenať, že Zákonník práce sa použije subsidiárne i na pracovné pomery osôb vykonávajúce práce vo verejnom záujme zákon č. 552/2003 Z.z. a čiastočne i na pomery zákona o štátnej službe v zmysle zákona č. 400/2009 Z.z. .
Pracovná zmluva musí mať písomnú formu. Absencia písomnej formy pracovnej zmluvy však nespôsobuje neplatnosť takéhoto právneho úkonu s ohľadom na § 17 ods. 2 Zákonníka práce a § 44 zákonníka práce. Pre zamestnávateľa to má však jeden nepríjemný následok – takáto pracovná zmluva sa považuje v zmysle § 48 ods. 1 za pracovnú zmluvu na dobu neurčitú.
V zásade môžeme rozlíšiť dve situácie
Pracovná zmluva nemá písomne dohodnuté náležitosti uvedené v § 43 ods. 1 a v takom prípade ide o pracovnú zmluvu na dobu neurčitú
Pracovná zmluva neobsahuje náležitosti podľa § 43 ods. 2,4 a 5 a v takom prípade je zamestnávateľ povinný najneskôr do jedného mesiaca od vzniku pracovného pomeru vyhotoviť zamestnancovi písomné oznámenie obsahujúce tieto podmienky. V prípade ak pracovný pomer končí skôr musí zamestnávateľ dať písomné oznámenie o prijatí do zamestnania najneskôr do skončenia pracovného pomeru. V tejto súvislosti je potrebné poznamenať, že náležitosti podľa § 43 ods. 5 musí pracovná zmluva obsahovať len v prípade ak je miesto výkonu práce v cudzine.
Podstatnými náležitosťami pracovnej zmluvy sú údaje uvedené v § 43 ods. 1 Zákonníka práce
Medzi pravidelnými náležitosťami ( nie sú však povinné ) pracovnej zmluvy sú uvedené
ďalšie pracovné podmienky,
výmeru dovolenky
dĺžku výpovednej doby.
Odkazom na kolektívnu zmluvu je možné nahradiť povinnú náležitosť pracovnej zmluvy uvedenú pod písmenom d) mzdové podmienky a nepovinné náležitosti pracovnej zmluvy – výplatné termíny, pracovný čas, výmeru dovolenky a dĺžku výpovednej doby.
V prípade ak je výkon práce zamestnanca v cudzine presiahne jeden mesiac je zamestávateľ povinný zamestnanca informovať o
a) dobe výkonu práce v cudzine,
b) menu, v ktorej sa bude vyplácať mzda, prípadne jej časť,
c) ďalšie plnenia spojené s výkonom práce v cudzine v peniazoch alebo naturáliách,
d) prípadné podmienky návratu zamestnanca z cudziny.
V pracovnej zmluve je možné dohodnúť aj ďaľšie hmotné výhody a to napríklad nárok na používanie služobného auta, mobilu, PC a podobne. Z hľadiska daňového sú potom takéto hmotné výhody u zamestnávateľa uznaným daňovým výdavkom a je potrebné sa s nimi daňovo vysporiadať ako s príjmom zo závislej činnosti.
Ďaľšie skutočnosti na ktoré je potrebné pri uzatváraní pracovnej zmluvy myslieť je
úpravu skúšobnej doby
možnosť pracovníka vysielať na pracovné cesty
ochranu dôverných informácií
úpravu podmienok inej zárobkovej činnosti
Skúšobná doba sa musí uzatvoriť písomne inak je neplatná. Skúšobná doba sa nemôže predlžovať.
Zamestnávateľ môže zamestnanca vyslať na pracovnú cestu mimo obvodu obce pravidelného pracoviska alebo bydliska zamestnanca na nevyhnutne potrebné obdobie len s jeho súhlasom.
Jeho súhlas nie je potrebný ak takáto potreba vyplýva z povahy jeho práce ( napríklad šofér ), alebo ak možnosť vyslania na pracovnú cestu je dohodnutá v pracovnej zmluve.
Povinnosť zachovávať mlčanlivosť vyplýva priamo zo Zákonníka práce § 81 písm. f) a okrem toho môžu byť upravené osobitnými právnymi predpismi.
Výkon inej zárobkovej činnosti je upravený v § 83 Zákonníka práce a obmedzenie sa nevzťahuje na výkon vedeckej, pedagogickej, publicistickej, lektorskej, prednášateľskej, literárnej a umeleckej činnosti.
Na záver je potrebné dodať, že pracovnoprávne vzťahy podliehajú veľmi prísnej regulácii a preto právnu úpravu pracovnoprávnych vzťahov rozhodne nie je dobré podceniť.
Vzor si pracovnej zmluvy si môžete stiahnuť tu
vyplýva z povahy jeho práce ( napríklad šofér ), alebo ak možnosť vyslania na pracovnú cestu je dohodnutá v pracovnej zmluve.
Vzor si je možné stiahnuť TU
Previous Veselé vianoce a šťastný Nový rok
Next Vzor pracovnej zmluvy